Jesper Reetz og Nickolai Madsen, begge datamatikerstuderende, har oprettet deres eget firma, samtidig med at de gør deres studier færdige. På andet semester begyndte de at tænke i selvstændige baner. -Her kom så ideen. Vi syntes, at betting-branchen manglede et sted, hvor man kunne være i samlet flok, på samme måde som, når hjemmesiden, Momondo, samler priser på flyrejser under ét, siger Jesper Reetz. De to studerende har udviklet hjemmesiden, Bet Fray.com, som samler alle spillesider under ét, så folk kun behøver at gå ind på én side, selvom de vil spille på flere resultater i forskellige sportsgrene. -Det er ret usædvanligt. Der er stadigvæk nogle andre spillere på markedet i udlandet, men herhjemme er det ikke noget, man har set før, og vi regner med på sigt at komme ud internationalt med den her hjemmeside, siger Jesper Reetz. Han og partneren, Nickolai Madsen, har allerede vundet regionsmesterskabet. Den gav også 10.000 kroner i præmie. Desuden har en private investor skudt 150.000 kroner i projektet. Nu går de efter Danmarksmesterskabet i juni i iværksætteri sideløbende med studierne. -Forhåbentlig bliver det her en rigtig god forretning for os, men det største for os vil helt sikkert være, hvis vi kan samle alle de her udbydere og lave noget nyt til spillebranchen, der er ret grå og kedelig for tiden, siger Jesper Reetz. De to datamatiker-studerende opfordrer folk til at gå ind på deres hjemmeside og hjælpe dem med at teste spille-platformen.

Referat:
Unge studerende på UCN i Aalborg går efter at blive Danmarksmestre i Entreprenørship. De udvikler deres egen forretning sideløbende med, at de studerer.